Kommissionens forordning (EF) nr. 603/2001

af 28. marts 2001

om tilpasning af de samlede mængder, der er fastsat i artikel 3 i Rådets forordning (EØF) nr. 3950/92 om en tillægsafgift på mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3950/92 af 28. december 1992 om en tillægsafgift på mælk og mejeriprodukter(1), senest ændret ved Kommissionens forordning (EF) nr. 749/2000(2), særlig artikel 3, stk. 2, og artikel 4, stk. 2, og

ud fra følgende betragtninger:

(1) Ifølge artikel 3, stk. 2, i forordning (EØF) nr. 3950/92 kan de samlede garantimængder for Finland forhøjes med en godtgørelse til "SLOM"-producenter på højst 200000 tons. Finland har meddelt de pågældende mængder for produktionsåret 2000/01 i henhold til artikel 6 i Kommissionens forordning (EF) nr. 671/95(3), ændret ved forordning (EF) nr. 1390/95(4).

(2) I artikel 4, stk. 2, i forordning (EØF) nr. 3950/92 fastsættes det, at den individuelle referencemængde forhøjes eller etableres efter en behørigt begrundet anmodning fra producenten, for at der kan tages hensyn til ændringer, der påvirker producentens leverancer og/eller direkte salg, og at forhøjelsen eller etableringen af en referencemængde forudsætter, at den anden referencemængde, som producenten råder over, nedsættes tilsvarende eller slettes.

(3) Disse tilpasninger må for den pågældende medlemsstat ikke føre til en forøgelse af de i artikel 3 i forordning (EØF) nr. 3950/92 omhandlede samlede mængder for leverancer og direkte salg. Ved definitive ændringer af de individuelle referencemængder tilpasses de mængder, der er omhandlet i den ovenfor nævnte artikel 3, tilsvarende.

(4) I henhold til artikel 8, tredje led, i Kommissionens forordning (EØF) nr. 536/93(5), senest ændret ved forordning (EF) nr. 1255/98(6), har Belgien, Danmark, Tyskland, Grækenland, Spanien, Frankrig, Irland, Italien, Luxembourg, Nederlandene, Østrig, Portugal, Finland og Det Forenede Kongerige meddelt de mængder, der er endeligt omregnet i medfør af artikel 4, stk. 2, andet afsnit, i forordning (EØF) nr. 3950/92.

(5) Der bør derfor ske en tilpasning af de samlede mængder for perioden fra den 1. april 2000 til den 31. marts 2001, som er fastsat i bilaget til forordning (EØF) nr. 3950/92 under litra a), og følgelig også af mængderne for de efterfølgende perioder, som er fastsat i det samme bilag under litra b)-f).

(6) De i denne forordning fastsatte foranstaltninger er i overensstemmelsee med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Bilaget i forordning (EØF) nr. 3950/92 erstattes af bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. marts 2001.

På Kommissionens vegne

Franz Fischler

Medlem af Kommissionen

(1) EFT L 405 af 31.12.1992, s. 1.

(2) EFT L 90 af 12.4.2000, s. 4.

(3) EFT L 70 af 30.3.1995, s. 2.

(4) EFT L 135 af 21.6.1995, s. 4.

(5) EFT L 57 af 10.3.1993, s. 12.

(6) EFT L 173 af 18.6.1998, s. 14.

BILAG

"BILAG

a) Samlede referencemængder, omhandlet i artikel 3, stk. 2, gældende for perioden fra den 1. april 2000 til den 31. marts 2001

>TABELPOSITION>

b) Samlede referencemængder, omhandlet i artikel 3, stk. 2, gældende for perioden fra den 1. april 2001 til den 31. marts 2002

>TABELPOSITION>

c) Samlede referencemængder, omhandlet i artikel 3, stk. 2, gældende for perioden fra den 1. april 2002 til den 31. marts 2005

>TABELPOSITION>

d) Samlede referencemængder, omhandlet i artikel 3, stk. 2, gældende for perioden fra den 1. april 2005 til den 31. marts 2006

>TABELPOSITION>

e) Samlede referencemængder, omhandlet i artikel 3, stk. 2, gældende for perioden fra den 1. april 2006 til den 31. marts 2007

>TABELPOSITION>

f) Samlede referencemængder, omhandlet i artikel 3, stk. 2, gældende for perioden fra den 1. april 2007 til den 31. marts 2008

>TABELPOSITION>"